|  |  |  |  |  |  |
| --- | --- | --- | --- | --- | --- |
|  | **ΔΕΥΤΕΡΑ 20/01/19** | **ΤΡΙΤΗ 21/01/19** | **ΤΕΤΑΡΤΗ 22/01/19** | **ΠΕΜΠΤΗ 23/01/19** | **ΠΑΡΑΣΚΕΥΗ 24/01/19** |
| **1η Ζώνη,** 09:00 -10:00 | **«Kνωσσός,  ο λαβύρινθος των μύθων»  52΄**  Νίκος Νταγιαντάς  (Ελληνικοί διάλογοι)  Όλες οι βαθμίδες | **«Τι λένε τα ζώα;»**  **53’**  NOVA Wonders  (με ελληνικούς υπότιτλους)  Από 8 ετών | **«Οι ειδικοί της αρχαιολογίας»**  **20’**  (με ελληνικούς υπότιτλους)  Μέχρι 4η Δημοτικού | **«Μέρες της λίμνης»**  **48’**  Πανδώρα Μουρίκη  (Ελληνικοί διάλογοι)  Όλες οι βαθμίδες | **«Αλέξανδρος ο Μέγας,  ο Μακεδών»**  **52'**  (Με ελληνικούς υπότιτλους)  **Από 5η δημοτικού+** |
| **«Sos animals in danger»**  **25’**  (με ελληνικούς υπότιτλους)  Μέχρι 4η Δημοτικού |
| **2η Ζώνη,** 10:00 - 11:00 | **«Lesvos, the island awaits»**  **60'**  Raul Lopez,  Susana Soldado  (Ελληνικοί διάλογοι)  Γυμνάσιο -Λύκειο | **«Apex Survival - Maiden Voyage»**  **60'**  Jakes Jordaan,  Johnny Beechler  (με Ελληνικούς υπότιτλους)  Από 10 ετών | **«Hondar 2050 - our waste, our problem»**  ***45'***  CesareMaglioni  (με ελληνικούς υπότιτλους)  Από 10 ετών/ από 5η Δημοτικού | **«Are you going to school today?»**  **59'**  (με ελληνικούς υπότιτλους)  Από 10 ετών | **«Αρχαία Μεσσήνη»**  **40’**,  Γιώργος Ζέρβας,  (Ελληνικοί διάλογοι)  Από 10 ετών |
| **«Επιστροφή»**  **20’**  Νίκος Μεγγρέλης  (Ελληνικοί διάλογοι)  Όλες οι βαθμίδες |
| **3η Ζώνη,** 11:00 - 13:00 | **«Expired (Ληγμένα)»,**  **52΄**  Kieran Kolle  (με Ελληνικούς υπότιτλους)  Όλες οι βαθμίδες | **«Jane Goodall / Νational geographic»**  **90’**  BrettMorgen  (με Ελληνικούς υπότιτλους)  Από 10 ετών | **«Chasing Ice»**  **75'**  Jeff Orlowski  (με Ελληνικούς υπότιτλους)  Από 10 ετών | **«Ένα παραμύθι για δύο κουνουπάκια»**  **75΄**  *Animation*  Jannik Hastrup– Flemming Quist Møller  (μεταγλωτισμένο)  Από νηπιαγωγείο μέχρι  3η Δημοτικού | **«Before the flood»**  **96'**  Fisher Stevens  (με Ελληνικούς υπότιτλους)  Γυμνάσιο -Λύκειο |

**ΠΕΡΙΛΗΨΕΙΣ**

## Μέρες της λίμνης (48’)

Της Πανδώρας Μουρίκη

Εμείς, η κοινωνία των ανθρώπων, έχουμε συνηθίσει να λέμε: «εμείς και η Φύση». Μήπως όμως είμαστε ένα με την Φύση κι όχι δίπλα ή απέναντι; Το ντοκιμαντέρ αυτό, που εξελίσσεται στη λίμνη Κερκίνη, προσεγγίζει την κοινή πορεία του οικοσυστήματος και των κατοίκων των παραλίμνιων χωριών. O Παναγιώτης Χατζηγιαννίδης γεννήθηκε, ζει κι εργάζεται στην Κερκίνη. Παρακολουθούμε τη ματιά του, τις αντιδράσεις τις δικές του και της κοινωνίας, τα διαφορετικά πρόσωπα της λίμνης που το χειμώνα χάνει το νερό της και την άνοιξη γεμίζει, τα πουλιά, τα φυτά και τα δέντρα, τους ανθρώπους, σ’ ένα αέναο σμίξιμο, οδυνηρό αλλά κι ευεργετικό.

**Lesvos, the island awaits (60')**

Των Raul Lopez, Susana Soldado

Το 2015, περισσότεροι από 500.000 πρόσφυγες ήρθαν στην ξηρά στο νησί της Λέσβου, αναζητώντας άσυλο. Ακόμα και σήμερα, οι πρόσφυγες και οι ντόπιοι αναγκάζονται να μοιράζονται μια επικράτεια που φιλοξενεί δημιουργικές λύσεις για την απασχόληση και τις περιβαλλοντικές προκλήσεις.

## ApexSurvival – MaidenVoyage (60')

Των Jakes Jordaan, Johnny Beechler

Μια παγκόσμια ομάδα που αποτελείται από καρχαριολόγους και βιολόγους, που ηγούνται κάποιες δυνατές, ευφυείς και ανεξάρτητες γυναίκες, ενώνουν τις δυνάμεις τους και ακολουθούν το δρόμο της μετανάστευσης του Λευκού καρχαρία. Αν και κάποτε τα κρύα νερά της Νότιας Αφρικής είχαν το μεγαλύτερο πληθυσμό από Λευκούς καρχαρίες σήμερα βρίσκονται εκεί σπάνια. Ποιοι είναι οι μυστηριώδεις λόγοι της εξαφάνισής τους; Ποιες είναι οι συνέπειες της εξαφάνισής τους; Υπάρχει λύση;

## Jane Goodall σε συνεργασία με το National Geographic (90’)

Του Brett Morgen

Αντλώντας αποσπάσματα από βίντεο που είναι κρυμμένα στα εθνικά γεωγραφικά αρχεία και δεν έχουν δει ποτέ τη δημοσιότητα, ο σκηνοθέτης Μπρετ Μόργκεν αφηγείται την ιστορία της Jane, μιας γυναίκας που η έρευνά της για τους χιμπαντζήδες έφερε επανάσταση στην κατανόησή μας για τον φυσικό κόσμο.

## Chasing Ice (75')

Του Jeff Orlowski

Ακολουθούμε τον φωτογράφο του NationalGeographic , JamesBalog, στο ταξίδι του στην Αρκτική καθώς χρησιμοποιεί κάμερες time-lapse με ένα σκοπό: να καταγράψει σε βάθος χρόνου τις αλλαγές στους παγετώνες.

## Before the flood (96')

Του Fisher Stevens

Μια ματιά στο πώς η κλιματική αλλαγή επηρεάζει το περιβάλλον μας και τι μπορεί να κάνει η κοινωνία για να αποτρέψει τη εξαφάνιση των απειλούμενων ειδών, των οικοσυστημάτων και των ιθαγενών κοινοτήτων σε ολόκληρο τον πλανήτη.

## Hondar 2050 - our waste, our problem (45')

Του CesareMaglioni

Ο Κάρλος, ένας Βάσκος καλλιτέχνης πλαστικών, του αρέσει να κάνει σερφ στην παραλία του. Όταν βγαίνει έξω από το νερό, συνηθίζει να συλλέγει μερικά κομμάτια πλαστικών απορριμμάτων, τα οποία βρίσκει ανάμεσα σε βράχια και τα φέρνει στο εργαστήριό του. Μια μέρα συνειδητοποιεί ότι έχει συσσωρεύσει πολλά σκουπίδια, απορρίμματα με διαφορετικές ηλικίες και προελεύσεις, τα οποία έχουν το κοινό χαρακτηριστικό να καταλήγουν στην ίδια παραλία. Σιγά σιγά ο Κάρλος ξεκινά να ευαισθητοποιείται και να ερευνά γιατί και πώς αυτά τα υλικά φτάνουν στον ωκεανό. Την ίδια στιγμή, για να εκφράσει την απογοήτευσή του, με αυτόν τον σωρό σκουπιδιών ξεκινά να δημιουργεί μια σειρά με **έργα τέχνης**. Ταξιδεύοντας στην ακτή, ο Κάρλος θα καταλάβει ότι για να αλλάξει η κατάσταση, είναι απαραίτητο να αλλάξει ο καθένας τι συμβαίνει μέσα του, από τις αυτοματοποιημένες συνήθειες του.

**Sos animals in danger (25’)**

Του Αγγελου Κοβότσου

Το ελληνικό επεισόδιο της ευρωπαϊκής σειράς SOS Ζώα σε κίνδυνο αναφέρεται στην Οχιά της Μήλου, στη θαλάσσια χελώνα Καρέτα-Καρέτα, και στην Καφέ Αρκούδα, ως παραδείγματα άγριων ζώων της ελληνικής φύσης που οι πληθυσμοί τους κινδυνεύουν και γι’ αυτό το λόγο προστατεύονται. Ο Αργυροπελεκάνος της βόρειας Ελλάδας παρουσιάζεται ως ζώο που ο πληθυσμός του έχει θεαματικά επανακάμψει μετά από επιτυχημένη προστασία και διαχείριση του βιοτόπου του. Η μορφή του επεισοδίου είναι σπονδυλωτή, χωρίς αφήγηση. Για κάθε ζώο, ένα παιδί-παρουσιαστής (από 8 έως 11 ετών), προσεγγίζει τους βιότοπους παίρνοντας ταυτόχρονα συνεντεύξεις από τους επιστήμονες που εργάζονται για την προστασία του. Γυρισμένη στη Μήλο, στην Κρήτη, στο Νυμφαίο, στο όρος Χάσια και στις Πρέσπες, η ταινία έχει στόχο να παρασύρει τους μικρούς θεατές να γνωρίσουν καλύτερα τον πλούτο της ελληνικής φύσης, αλλά και το πάθος των ανθρώπων που δουλεύουν για αυτήν.

**Expired “Ληγμένα” (52΄)**

Του Kieran Kolle / ΝΟΡΒΗΓΙΑ, 2017

Στη Νορβηγία, το 25% των τροφών καταλήγει στα σκουπίδια. Τέσσερεις νεαροί ακτιβιστές ξεκινούν μια καμπάνια ευαισθητοποίησης και αρχίζουν με τα ποδήλατά τους ένα ταξίδι από Βόρειο Ακρωτήριο προς το νότο της χώρας τρώγοντας μόνο ληγμένα τρόφιμα από τα σουπερ μάρκετ και τα οικιακά σκουπίδια. Ένα σοκαριστικό πείραμα που αμφισβητεί τον τρόπο ζωής μας.

## Αλέξανδρος ο Μέγας, ο Μακεδών (52')

( γυμνάσιο – λύκειο)

Η ταινία αναδεικνύει τα ίχνη του υλικού και καλλιτεχνικού πολιτισμού του βασιλείου του Μεγάλου Αλεξάνδρου. Αφετηρία και επίκεντρο, η Μακεδονία, σ’ ένα ταξίδι στους τόπους όπου γεννήθηκε και γαλουχήθηκε ο Αλέξανδρος. Mέσα από μια νέα οπτική, ο ηθοποιός JonathanHostier, μετενσαρκώνει τον Μ. Αλέξανδρο, του δίνει φωνή και σύγχρονη πνοή, απαγγέλλοντας αποσπάσματα από το θεατρικό έργο του LaurentGaudé «Ο μπλε τίγρης του Ευφράτη», σε μια προσπάθεια να κατανοήσουμε τον κόσμο του Μ. Αλεξάνδρου, και τα βαθύτερα κίνητρα που τον οδήγησαν στην εκστρατεία που άλλαξε τον κόσμο.

Σκηνοθεσία: BERNARD GEORGE

Παραγωγή: LES FILMS DU TAMBOUR DESOIE

## Kνωσσός, ο λαβύρινθος των μύθων (52')

Ποιος ανακάλυψε πρώτος την Κνωσσό; Ήταν πράγματι παλάτι το μυστηριώδες οικοδόμημα που ανέσκαψε ο άγγλος αρχαιολόγος Άρθουρ Έβανς; Ποιος (ή ποια) καθόταν στον περίφημο “Θρόνο του Μίνωα”; Τι ρόλο έπαιξε ο μύθος του Μινώταυρου στην ιστορία της ανακάλυψης και της ερμηνείας του διάσημου αρχαιολογικού χώρου; Τι ήταν τελικά ο Λαβύρινθος; Το ντοκιμαντέρ παρουσιάζει τις κρυφές πτυχές της ιστορίας της Κνωσσού από την αρχαιότητα μέχρι σήμερα, θέτοντας ερωτήματα για τη φύση της αρχαιολογικής ερμηνείας. Μέσα από το παράδειγμα του άγνωστου πρώτου ανασκαφέα, αλλά και του Άρθουρ Έβανς με το αμφιλεγόμενο έργο του, εξετάζει τους μηχανισμούς της ιστορίας και την υποκειμενικότητα της καταγραφής. Θέτει έτσι ερωτήματα για τη σχέση μας με το παρελθόν και τη δυνατότητα της αντικειμενικής αντίληψης του. Μήπως τελικά το παρελθόν είναι για τον καθένα μας ένας προσωπικός “Λαβύρινθος” μέσα στον οποίο αναζητούμε κάποιο “νήμα” νοήματος για τη ζωή;  
Το ντοκιμαντέρ παρουσιάζει, μεταξύ άλλων, για πρώτη φορά έγγραφα και χάρτες που άλλαξαν την ιστορία της ανακάλυψης της Κνωσσού. Περιέχει συνεντεύξεις με έλληνες και άγγλους αρχαιολόγους, όπως του Τζόζεφ Αλεξάντερ Μακγκιλιβραίη, συγγραφέα της βιογραφίας του Έβανς “Μινώταυρος”, που προκάλεσε αντιδράσεις.

Σκηνοθεσία: ΝΙΚΟΣ ΝΤΑΓΙΑΝΤΑΣ

## Αρχαία Μεσσήνη (40’)

Του Γιώργου Ζέρβα

Ντοκιμαντέρ για το αρχαίο θέατρο και τους χώρους θέασης της αρχαίας Μεσσήνης με ξεναγό τον Πέτρο Θέμελη.

## Τι λένε τα ζώα; (53’)

Το NOVA Wonders οδηγεί τους θεατές σε ένα ταξίδι στα όρια της επιστήμης, όπου οι ερευνητές ασχολούνται με ορισμένα από τα μεγαλύτερα ερωτήματα της ζωής και του σύμπαντος. Σε αυτό το επεισόδιο εξετάζουμε αν μπορούμε να καταλάβουμε τι σκέφτονται τα ζώα.

## Επιστροφή (20’)

**Του** Νίκου Μεγγρέλη

Δυο εθελοντές γιατροί επιστρέφουν στην Ειδομένη και θυμούνται. **Θα παραβρίσκεται ο σκηνοθέτης και ένας γιατρός από την οργάνωση γιατροί του κόσμου**

## Ένα παραμύθι για δύο κουνουπάκια (75’)

Των Jannik Hastrup– Flemming Quist Møller(πρώτες τάξεις δημοτικού)

Η Ντάγκμαρ, το-κουνούπι-που-χορεύει, είναι τρελά ερωτευμένη με τον Έγκον. Αλλά ο Έγκον δεν δίνει σημασία, γιατί ασχολείται με το ποδήλατό του και θέλει να γνωρίσει τον κόσμο. Όταν η κακιά βασίλισσα των κόκκινων μυρμηγκιών Τυρανέλα και οι στρατιώτες της σκοτώνουν την βασίλισσα των μαύρων μυρμηγκιών και καταλαμβάνουν τα εδάφη τους, οι ήρωές μας παρασύρονται σε μία συναρπαστική περιπέτεια στο δάσος, που βάζει τη φιλία τους σε δοκιμασία και τους αναγκάζει να επιστρατεύσουν όλα τους τα ταλέντα.

Είναι **μεταγλωττισμένο για παιδιά νηπιαγωγείου** μέχρι και 3η δημοτικού.

**Are you going to school today? (59')**

της Anupama Srinivasan

Η 10χρονη Anjali ζει σε ένα χωριό στη Rajasthan της Δυτικής Ινδίας, της αρέσει να πηγαίνει στο σχολείο και έχει όνειρο να δουλέψει σε έναν ξενώνα σε μια μακρινή πόλη την ερχόμενη χρονιά. Για ένα παιδί από χωριό τι σημαίνει το να πηγαίνει στο σχολείο; Ακόμη περισσότερο τι σημαίνει για ένα παιδί να μην πηγαίνει και ειδικά αν είναι κορίτσι; Η ταινία μας μεταφέρει στα επαρχιακά κρατικά σχολεία ανάμεσα στις φυλές της περιοχής του Dungarpur στο νότιο Rajasthan. Βλέπουμε παιδιά που έρχονται από δύσκολα μέρη και με πολύ λίγα εφόδια, ορφανά από πατέρα, που πρέπει να μεγαλώσουν τα μικρότερα αδέρφια τους. Ακόμη και αν η ταινία ασχολείται με την προσπάθεια των δασκάλων, κυρίως αναλύει την σχέση των παιδιών με το σχολείο. Έτσι φαίνεται ότι μια ερώτηση είναι κάθε μέρα το ίδιο επίκαιρη: Θα πας στο σχολείο σήμερα;

**Οι ειδικοί της αρχαιολογίας (20’)**

JORIS CLERTE, PIERRE-EMMANUEL LYET, MARC CHEVALIER ( για δημοτικό)

Mέσα από ταινίες κινουμένων σχεδίων μικρού μήκους, ειδικοί της αρχαιολογίας θα μας εξηγήσουν πώς οι επιστήμονες καταλήγουν σε συμπεράσματα ερμηνεύοντας στοιχεία που οι περισσότεροι από εμάς θεωρούμε ως ανεξιχνίαστα ή χωρίς σημασία.

Η ταινία είναι μεταγλωττισμένη στα ελληνικά και απευθύνεται κυρίως σε παιδιά 1ης και 2ας δημοτικού.